Adekunle Lawal

**Adekunle Shamusideen Lawal** (An haifeshi 8 ga watan Fabrairu 1934 - 27 Nuwamba 1980) Admiral ne na sojan ruwa na Najeriya wanda ya yi gwamnan soja na jihar Legas daga 1975 zuwa 1977 da gwamnan soja na jihar Imo daga 1977 zuwa 1978.

## Rayuwar farko da ilimi
An haifi Adekunle Shamusideen,Lawal a ranar 8 ga Fabrairu 1934 a Jihar Legas, Najeriya.

Ya fara karatu a Holy Cross Cathedral School, Lagos, Nigeria (1942-1945) da St Peters Faji School, Lagos Nigeria (1945-1949).  Ya kammala karatunsa na Sakandare a Makarantar Methodist da ke Legas (1950 – 1955), inda ya sami digiri na GCE (Jami'ar Cambridge), bayan ya ci gaba da samun takardar shedar karatu a fannoni uku (1958). Ya yi karatu a Kwalejin Fasaha da ke Zariya a Najeriya.  A shekarar 1960 aka zabe shi mamba a Cibiyar Injiniyoyi.  Ya yi aiki da ma'aikatar ayyuka da safiyo a Legas, Najeriya a matsayin mataimakin jami'in fasaha a horo (Mechanical) (Yuli zuwa Oktoba 1959).  Ya halarci Jami'ar Ahmadu Bello da ke Zaria, Nigeria (1960-1963), daga nan ya kamala digiri a 1963 da B.Sc.(Eng) Honors.  Ya na da CMarEng da FIMarEng (Chartered memba na Institute of Marine Engineering) da CNSE da FNSE (Chartered da memba na Nigerian Society of Engineers), da FSS da PSC.

## Aikin Soja
Adekunle Lawal ya shiga aikin sojan ruwa na Royal Nigerian a watan Satumba 1963 a matsayin Babban Laftanar.  A shekarar 1964 ya samu mukamin Laftanar.  A cikin Maris 1964 ya halarci kwas Injiniya na Marine tare da Royal Naval Ships a Rotterdam, Holland.  A shekarar 1966 ya samu mukamin Laftanar Kwamanda.  Daga 1969 zuwa 1971, ya halarci Kwalejin Tsaron Sojojin Ruwa a Wellington, Indiya, inda ya sami M.Sc. (Eng).  A matsayinsa na wanda ya kammala karatun digiri a Yard Dock na Naval a Bombay, Indiya daga 1970-1971.  Ya kasance Shugaban Material a Rundunar Sojan Ruwa ta Najeriya daga 1973 zuwa 1978 kuma ya kasance memba a Majalisar Koli ta Sojoji S.M.C.  daga 1972 zuwa 1975 lokacin mulkin Janar Yakubu Gowon.  An kuma nada Adekunle Lawal a hukumar kula da tashar jiragen ruwa ta Najeriya a matsayin cikakken mamba daga shekarar 1972 zuwa 1975. Adekunle Lawal ya kuma rike mukamin babban injiniyan jiragen ruwa da dama da suka hada da NNS Ogoja, NNS Beecroft da kuma NNS Nigeria a lokacin da yake aiki tare. Sojojin ruwa na Najeriya.

## Gwamnan soja
An nada shi gwamnan soja a jihar Legas a watan Yuli 1975 bayan yakin basasar Najeriya.  A matsayinsa na gwamnan jihar data fi yawan al’umma a Najeriya, daya daga cikin manyan kalubalen da gwamnatinsa ke fuskanta shi ne shawo kan matsalar cunkoson ababen hawa.  A lokacin bikin baƙar fata na duniya da na Afirka na fasaha da al'adu, ya aiwatar da tsarin rarraba Lambar mota don sauƙaƙe cunkoso a cikin jihar. Ya kasance Gwamnan Soja na Jihar Legas har zuwa 1977 inda aka canza shi zuwa Gwamnan Jihar Imo a 1977. Ya rike wannan mukamin har zuwa watan Yulin 1978, daga nan ya ci gaba da aikinsa a Rundunar Sojan Ruwa ta Najeriya a matsayin Darakta na Material (Injiniya).

Adekunle Lawal ya yi ritaya da radin kansa daga aikin sojan ruwan Najeriya a matsayin babban jami’in soja a shekarar 1979, kuma bayan rashin lafiya ya rasu a watan Nuwamba 1980. Ya bar matarsa ​​Misis Taiwo Adefunmilayo Olufunmilayo née Adesanya da ‘ya’yansa shida.

## Manazarta